นายกรัฐมนตรี ห่วงใยพี่น้องประชาชนที่เดินทางช่วงปีใหม่ โดยกำชับทุกหน่วยงานดูแลรักษาความปลอดภัยให้ประชาชนอย่างเต็มที่
นายกรัฐมนตรี ห่วงใยพี่น้องประชาชนที่เดินทางช่วงปีใหม่ โดยกำชับทุกหน่วยงานดูแลรักษาความปลอดภัยให้ประชาชนอย่างเต็มที่นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับรายงานอุบัติเหตุบนโครงข่ายคมนาคม สะสม 3 วัน (วันที่ 27-29 ธ.ค. 2562) พบว่า เกิดอุบัติเหตุ 916 ครั้ง มีผู้เสียชีวิต 105 คน บาดเจ็บ 1,037 คน ลดลงจากช่วงเวลาเดียวกันของปีใหม่ 2562 สาเหตุที่ทำให้เกิดอุบัติเหตุคือ ขับรถเร็วเกินกำหนด ร้อยละ 54.37 ส่วนยานพาหนะที่เกิดอุบัติเหตุสูงสุดคือ รถจักรยานยนต์ ร้อยละ 31.91 และบริเวณที่เกิดอุบัติเหตุสูงสุดคือ ทางตรง ร้อยละ 63.97นายกรัฐมนตรี ได้ให้กำลังใจเจ้าหน้าที่และจิตอาสาทุกคนที่ปฎิบัติหน้าที่อำนวยความสะดวกดูแลรักษาความปลอดภัยให้พี่น้องประชาชนที่เดินทางในช่วงนี้ พร้อมกับกำชับให้ทำหน้าที่ตามมาตรการที่ได้กำหนดไว้อย่างเคร่งครัด เพื่อให้จำนวนอุบัติเหตุลดน้อยลงให้มากที่สุด และฝากความห่วงใยมายังพี่น้องประชาชน ขอให้ทุกคนเดินทางด้วยความระมัดระวัง ปฎิบัติตามกฎจราจรอย่างเคร่งครัด เพื่อความปลอดภัยของชีวิตและทรัพย์สินของทุกท่าน ใช้เวลาในช่วงวันหยุดพักผ่อนอยู่กับครอบครัวให้มีความสุขมากที่สุด